Publication: Magyar Közlöny
Issue: MK-2010-141 (Year: 2010, Number: 141)
Era: contemporary
Section: követõen” kifejezés alatt. Tekintettel arra, hogy a Magyar Köztársaság Alkotmányáról szóló 1949. évi XX. törvény
Paragraph Index: 75

(1) bekezdése szerint az eredményes ügydöntõ népszavazással hozott döntés az Országgyûlésre a népszavazás megtartásától – ha a népszavazás törvényalkotási kötelezettséget keletkeztet, a törvény megalkotásától – számított három évig kötelezõ. Az Országgyûlés köteles a népszavazás döntésének haladéktalanul eleget tenni. Ezen szabályokra tekintettel a népszavazásra feltenni kívánt kérdés a választópolgár számára megtévesztõ, mert azt a látszatot kelti, mintha egy eredményes népszavazást követõen a népszavazással hozott döntés még a parlament egy további döntésétõl függne. Az Országos Választási Bizottság megállapítja továbbá, hogy a népszavazásra feltenni kívánt kérdés a választópolgárok számára nem egyértelmû, az megtévesztõ, mivel a népszavazási eljárás hosszú idõt felölelõ folyamatára tekintettel, eredményes népszavazás esetén sem kerülhetne sor a kérdésben megjelölt határidõ szerinti jogalkotásra. Nem egyértelmû a kérdés továbbá azért sem, mert a népszavazásra feltenni kívánt kérdés megfogalmazásából nem állapítható meg egyértelmûen, hogy beadványozó mit ért a „már megkötött kölcsönszerzõdések” kifejezés alatt, ki által kötött és pontosan milyen szerzõdésekkel kapcsolatban kíván jogalkotást kezdeményezni. Az Országos Választási Bizottság megállapítja, hogy a népszavazásra szánt kérdés nem felel meg a törvényben foglalt követelményeknek, így a Bizottság az Nsztv. 10. § c) pontja értelmében az aláírásgyûjtõ ív hitelesítését megtagadja. II.

Source: https://magyarkozlony.hu/hivatalos-lapok/ec0d9581867d6c229ea055a723d9177cc44b0ee2/dokumentumok/7b6b2ce0e3aaef4bdc3121fcb7d3169e2660f79f/letoltes